Kičės departamentas
Kičės departamentas (isp. Departamento de Quiche) – departamentas Gvatemalos centrinėje dalyje; šiaurėje ribojasi su Meksika. Administracinis centras – Santa Krus del Kičė. Regioninės kalbos statusą turi šios kalbos: ispanų, kičių, uspantekų, išilių ir sakapultekų. Kičės departamente yra keletas senovinių majų miestų liekanų: buvusi kičių sostinė Kumarkachas, Nebachas, Los Seritosas ir kt.